CELEX: 62021TN0740
Language: sk
Date: 2021-11-19 00:00:00
Title: Vec T-740/21: Žaloba podaná 19. novembra 2021 – Alcogroup a Alcodis/Komisia

17.1.2022   
            
            
               SK
            
            
               Úradný vestník Európskej únie
            
            
               C 24/48
            
         
      Žaloba podaná 19. novembra 2021 – Alcogroup a Alcodis/Komisia
      (Vec T-740/21)
      (2022/C 24/63)
      Jazyk konania: francúzština
      
         Účastníci konania
      
      
         Žalobkyne: Alcogroup (Brusel, Belgicko) a Alcodis (Brusel) (v zastúpení: P. de Bandt, C. Binet a M. Nuytten, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  nariadil Komisii, aby predložila napadnuté rozhodnutia v rámci opatrení na zabezpečenie priebehu konania,
               
            
                  —
               
               
                  zrušil napadnuté rozhodnutia,
               
            
                  —
               
               
                  uložil Komisii povinnosť nahradiť všetky trovy tohto konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu Komisie, ktorým boli spoločnosti Abengoa SA a Abengoa Bioenergia SA vyzvané, aby za určitých podmienok obnovili konanie o urovnaní vo veci AT.40054 – Ethanol Benchmarks, a proti rozhodnutiu o obnovení tohto konania, žalobkyne uvádzajú jediný žalobný dôvod založený na porušení pravidiel uplatniteľných na urovnanie.
      Žalobkyne tvrdia, že Komisia prijatím napadnutých rozhodnutí porušila pravidlá uplatniteľné na urovnanie. Platné pravidlá totiž neumožňujú Komisii opätovne otvoriť konanie o urovnaní v tejto fáze konania a a fortiori vylúčiť akúkoľvek diskusiu o prehľade prípadu oznámeného v rámci prvého konania o urovnaní v rokoch 2016 a 2017. Žalobkyne ďalej tvrdia, že napadnuté rozhodnutia vedú k zjavnému porušeniu ich práva na obhajobu.